ጠ/ሚ/ር ሃይለማርያም ካናዳ በሀይል አቅርቦት ኢንቨስት እንድታደርግ ጠየቁ
አዲስ አበባ፤ ጥቅምት 20/2006 (ዋኢማ) – ጠቅላይ ሚኒስትር ሃይለማርያም ደሳለኝ ካናዳ በውሃ እና  በሃይል ዘርፍ ያላትን ተሞክሮ ተጠቅማ በኢትዮጵያ ብትሰማራ ውጤታማ እንደምትሆን ገለጹ፡፡ጠቅላይ ሚኒስትሩ በካናዳ ውጭ ጉዳይ ሚኒስቴር  የአለማቀፍ ንግድና ልማት ምክትል ሚኒስትር ፓል ሮሼን በጽህፈት ቤታቸው ተቀብለው አነጋግረዋል፡፡ካናዳና ኢትዮጵያ የረዥም ጊዜ የሁለትዩሽ ግንኙነት እንዳላቸው ያስታወሱት ጠቅላይ ሚኒስትር ሃይለማርያም ደሳለኝ የካናዳ ባለሀብቶችም በሀይል አቅርቦት፣ በማዕድን ፍለጋና በሌሎች የኢንቨስትመንት ዘርፎች ቢሰማሩ ውጤታማ ይሆናሉ ብለዋል፡፡የካናዳ የልማትና የንግድ ምክትል ሚኒስትር ፓል ሮሼን በበኩላቸው ካናዳ በኢትዮጵያ በግብርና፣ በትምህርትና በምግብ ዋስትና በትብብር አብራ መስራት እንደምትፈልግ ገልጸዋል፡፡ሚኒስትሩ ሴቶችና ወጣቶችን  በተለያዩ  የስራ ፈጠራ ዕድል ተጠቃሚነት ለማረጋገጥ ሀገራቸው  በስልጠና መሰኮች ዕገዛ እንደምታደርግ  ገልጸዋል፡፡(ኢሬቴድ)